Blogariak, txotxa eta SEO pila bat | EHfurgo
Baina ez hori bakarrik. Izan ere, geure blogen posizionamendua nola hobetu ikasi dugu. Eta garrantzitsuena, guretzako behintzat, orain arte digitala zen komunitate bateko jendeari azkenean aurpegia jarri diogula da, gehienok ez baigenuen orain arte elkar ezagutzen, ez behintzat geure blogetatik edo sare sozialetatik haratago.
Topaketaren egoitza nagusia Beasaingo Igartza jauregia izan da, toki zoragarria benetan. Larunbat goizean, BidaiOn blogeko Maiderrek egin zituen aurkezpenak, eta geure arteko batasunak izan ditzakeen aukeren eta potentzialitatearen inguruan aritu ginen hizketan. Izan ere, blogari guztien artean askoz jende gehiagorengana iristeko aukera izango genuke.
Horixe da, hain zuzen ere, topaketan parte hartu zuten enpresa eta marka ezberdinen ordezkariek azpimarratu zutena. Mahai-inguruan, Lonifasico, Viajando en Furgo eta Yescapa webguneek eta Honestus (produktu gastronomikoak) eta Nextool (mendiko eta akanpadako produktuak) enpresetako ordezkariek parte hartu zuten. Denak ere, bat etorri ziren ideien boterea eta blogariek beraien jarraitzaileen artean duten eragiteko gaitasuna nabarmentzerako garaian.
WordPress eta SEO
Blogariak gara, eta denok nahi dugu geure bloga eta idazten ditugun postak ahalik eta hobekien kokatuta egotea bilatzaileetan. Eta hori izan zen asteburuko hitzaldi eta tailer gehienetan landu genuena. TaPuntu enpresako Mikelek, WordPressen lan egiteko eta SEOa zaintzeko hainbat tip eta pluginen berri eman zigun. Sicowave-ek berriz, kokapen hobea lortzeko kanpoko erreminten inguruan hitz egin zuen.
Sicok, garatu berri duten Camperspots APP berriaz ere hitz egin zigun. Elkarlanean oinarritutako aplikazio bat da, oso interesgarria kamper munduko erabiltzaileentzat. Campersolo webgunea ezagutzeko aukera ere izan genuen; atari komertzial bat da, kamper munduko enpresa, produktu eta eskaintzak biltzen dituena.
Probatu ditugun produktuak
Beasaingo #OnRoadBloggers topaketan, blogariok ez ezik, proiektu honen potentziala ikusi duten hainbat enpresak ere parte hartu dute.
Horietako bat da Honestus, Iruñeako gastronomia eta delikatessen denda. Foie eta ardo eder batzuk ekarri zizkigun, bazkaltzerako garaian probatu genituenak. Fontellasko (Nafarroa) Artajo olio ekoizleak berriz, olio birgina extren lote bana oparitu zigun parte hartzaile guztioi. Olasagasti kontserba etxearen eskutik, modu ezberdinetan prestatutako atun lanak eskaini zizkigun, oso egokiak furgonetan goazenerako. Eta azkenik, Confituras Goya etxeak egindako postre eder bat probatzeko aukera ere izan genuen. Beste esparru batean, NexTool etxetik, erabilpen anitzeko mahai-tresna eta erreminta bana ekarri zizkigun, horiek ere, furgonetan eramateko egokiak.
Ikastaro, solasaldi eta aurkezpenez gain, aisialdirako tartea ere izan genuen asteburuan. Eguerdian, Zerainera joan eta bakoitzak etxetik eramandako jakiekin bazkari ederra egin genuen. Gauean berriz, Zubietako sagardotegi batean afaldu genuen; erabat bitxia egin zitzaien kanpotik zetozen blogariei, eta txotx eta txotx artean, barre batzuk egin eta ederki pasa genuen.
Hauek dira Beasaingo topaketan parte hartu genuenon blogak:
EHfurgoren izenean, antolakuntza lanetan aritu diren hiru kideen lana eskertu nahi dugu, eta baita blogarien artean izandako giro ona ere. Pozten gara zuek denok ezagutu izanaz!
autokarabanabeasainbidaiakbidaietako blogakblogakblogariakeuskarazfurgonetaOnRoadBloggerstopaketazerain
Previous PostSara eta Zugarramurdi: Sorginen ibilbideaNext PostAndaluzia Aste Santuan (2) Granada eta Cabo de Gata
Xiberoa ezagutzeko gida
Galiza: Costa da Morte
AC gunea AC guneak asteburu pasa bidaia brikolajea eskulanak featured furgoneta furgonetan galiza galizia gastronomia goian agertzeko herriak hondartzak ibilbidea kanpinak kanpingak lapurdi nafarroa nola egin non lo egin xiberoa zer ikusi zuberoa
Atalak Hautatu kategoria Bidaia luzeak (9) Andaluzia (2) Bretainia (1) galiza (1) Kantauriko Kosta (1) Katalunia (1) Portugal (1) Provenza (Frantzia) (1) Eskulanak (3) Euskal Herria (13) Araba (1) Baxe Nafarroa (1) Bizkaia (1) Gipuzkoa (4) Lapurdi (2) Nafarroa (3) Xiberoa (2) Gidak (1) Nor garen (1) ZeBerri (2) Albisteak (1) Legedia (1)
Artxiboa Hautatu hilabetea 2017(e)ko urria 2017(e)ko Iraila 2017(e)ko abuztua 2017(e)ko maiatza 2017(e)ko apirila 2017(e)ko martxoa 2017(e)ko otsaila 2016(e)ko urria 2016(e)ko apirila 2016(e)ko urtarrila 2015(e)ko urria 2015(e)ko Iraila 2015(e)ko ekaina 2015(e)ko maiatza 2015(e)ko apirila 2015(e)ko martxoa 2015(e)ko urtarrila 2014(e)ko abendua 2014(e)ko azaroa